[ 301 postitust ] Mine lehele Eelmine 1 ... 17, 18, 19, 20, 21 Järgmine
Postitatud: 17 Apr, 2019 23:38
Täna õnnestus Beretta APXiga küümekond pauku teha. Väga mõnusalt istus kätte! Kõik nupud ja kangid kergesti leitavad isegi võõra relvaga. Päästik kangevõitu nagu ikka teenistusrelval. Kuid siiski konkreetne. Tegu oli uue püstoliga kah. Igarahes täiesti arvestatav valikuvarjant plastpüstolite hulgast. Mulle meeldis!
Lisaks sai proovitud Glock G19 Xi. Ütleks kah, et täiesti ok. Mitte küll nii mugav, kui Beretta aga otseselt laita kah ei saa. Isegi päästikut mitte.
Postitatud: 08 Mai, 2019 13:00
Kogemust EI oma ja ei tea ka kedagi, kellel selline püstol oleks, seega räägin selle mulje põhjal, mis veebilehti sirvides jäi.
Kõigepealt, enesekaitserelva päästik on viimane asi, mida vaadata, kuna enamus hädakaitsesituatsioone toimub niikuinii olukorras, kus päästiku nüanssidele ei ole aega tähelepanu pöörata. Päästiku headusest räägime ikkagi täpsusrelva/sportrelva kontekstis.
Küll aga peab enesekaitserelv olema raudpolt töökindel, sest erinevalt tiiruringist ei ole enesekaitseolukorras võimalik kordussooritust taotleda. Seega isegi kui kusagil on vihjeid mingite tõrgete kohta, tuleks neid märke väga tõsiselt võtta ja põhjust uurida.
Ideaalne enesekaitserelv on see, mis on alati kaasas ning mida on hea riiete alla peita. Seega väike ja kerge, nagu nt. Glock 42/43 või Ruger LCP.
Caniku mõõtmed on aga hoopis Glock 19-ga samas suurusjärgus (mõlema pikkus 185mm, raud 4", Caniku käepide isegi mõned mm kõrgem).
Canik on analoogsest Glockist kaalult kolmandiku raskem, 800g vs 600g tühjalt.
Seega ei saa rääkida mitte üksi enesekaitserelvast, vaid pigem ikkagi universaalsest püstolist, mis on piisavalt suur, et kannatab veel tiirus lasta ja samas piisavalt kompaktne, et ei ulatu mantli alt välja.
Päritolu järgi justkui USA raud, meil müüdavad eksemplarid valmistatud Türgis. On see nüüd halb või hea? Aga hind on suurusjärk 100€ odavam kui konkurentidel.
Kuna tegu paistab siinmaal vähelevinud relvaga, siis töökindluse kohapealt puudub laiem kogemus. Ilmselt ka tarvikute ja varuosade saadavus on siinmaal väiksem. Seda viimast peaks muidugi maaletoojalt (Anome?) üle küsima. Millises valikus ja hinnaga on lisasalvesid, sihikuid, kõikvõimalikke vedrusid jms. kuluosi, kas sellele pakutakse ka kolmandate tootjate tuuningujuppe...
Miks peaks sellist püstolit ostma? Soov teistest erineda? Hind? Arvamus, et saad äkki soodsalt parema asja? Eks ta üks avantüür ole.
Aga kui Sa oled valmis omal nahal proovima, siis osta ära ning anna aasta pärast siia gruppi ka teada. Endal ka huvitav.
Postitatud: 08 Mai, 2019 22:23
See võiks tõesti kõigi eelduste koha pealt olla hea valik üldotstarbeliseks püstoliks.
Postitatud: 17 Juun, 2019 1:33
Mida CZ83 st arvata? Kaliiber 380ACP. Hinnad on üsna odavad, jäävad sinna 200 euro kanti.
Postitatud: 17 Juun, 2019 9:56
Mul kunagi oli - 90tel kandsin aegajalt isegi kaasas (vöökabuuris püksirihmal).
Nagu öeldud, padrun on enesekaitseks suht Ok, padrunivaru kaherealises salves samuti.
Aga peamine - sel püstolil on metallist CZdele omaselt otse nauditav ergonoomika.. niihästi käesistuvat relva pole mul enne ega pärast olnud
Ka teeb mõlemapoolne duubeldatud kaitseriiv selle relva käsitsemise võrdselt lihtsaks mõlema käega.
Summa summarum - üks hästi väljakukkund püstol mu arust
Postitatud: 17 Juun, 2019 12:49
Nagu öeldud, padrun on enesekaitseks suht Ok
Loomulikult on iga tulirelv parem kui lihtsalt paljad käed ja ka .22LR-iga on võimalik inimene väga edukalt maha lasta.
Aga siiski juhiksin lugupeetud härraste asjaolu faktile, et .380ACP omab ligi poole väiksemat energiat võrreldes nt. 9x19-ga. (275 vs 495J)
Isegi Makarovi padrun on suurema laksuga (315J). Seega tuleb hoolega valida, kelle vastu sellise relvaga minna. Juhusliku päti ehmatab muidugi ära, aga kui metsas seenel tuleb vastu karu, siis .380-ga narrimise peale muutub ta tõenäoliselt ainult tigedamaks
Samas on .380-ga mugav lasta, tagasilööki pole praktiliselt ollagi.
Ja moon on poole kallim, kui 9x19 para. Võiks öelda, et pea iga moon (peale .22LR) on vähemalt poole kallim kui 9x19 para.
Postitatud: 17 Juun, 2019 21:51
Omasin ka aastai tagasi CZ83 .380 kaliibris.Minule ei istunud selle relva tagasilöök,tagus kuidagi kõvasti randmesse.
Aga nauditav ergonoomika on minu jaoks 1911.
Postitatud: 18 Juun, 2019 0:53
Omasin ka aastai tagasi CZ83 .380 kaliibris.Minule ei istunud selle relva tagasilöök,tagus kuidagi kõvasti randmesse...
Tjaa, CZ83-l nagu ka Makarovil on ju raud otse raamiga jäigalt seotud ja ilmselt sellest ka teistsugune tagasilöök otse käepidemesse.
Browningu süsteemi relv, kus raud liigub kõigepealt raami suhtes tahapoole ja siis lukustub lahti, käitub tagasilöögi mõttes teistmoodi.
Mul on peres kaks peaaegu identset püstolit - endal Glock 43 (9x19) ja abikaasal Glock 42 (.380). Sama konstruktsioon, sama tööpõhimõte.
Relva mõõdud on mõlemal püstolil samas suurusjärgus, erinevus on marginaalsed paar millimeetrit ja 50 grammi.
Ainus vahe on kaliibris. Kui 9x19 on nii pisikese ja kerge püstoli korral veidi terav, siis .380 on sellega võrreldes ikka lust lasta.
Postitatud: 18 Juun, 2019 9:53
Minu jaoks kompenseeris CZ83 (niigi vähese) tagasilöögi täielikult selle relva ideaalne "käepikenduslik" ergonoomika - ja üleüldse, relv peabki tagasi lööma, eks ole.. sest see pole teile tükk sülti kahvli otsas // tordilõik daamisõrmekeste vahel
Ja mina õppisin ju püstolit laskma PM-ist muuseas - peale mida ongi kõik need tänased lääne plastmassvidinad mulle enamvähem nagu miski naisteklubi värk
Ka on CZ83 9mm Brow.short-i uimasevõitu padrun täiesti Ok "inimloomavastaseks" enesekaitseks - tappetoime lähidistantsilt igati piisav ning rikošetioht vähene.. aga metsas ja karu vasta tarvitage pigem ikka shotgun-i
Et maitse asi, ühesõnaga - maitse ja harjumuste oma.
Postitatud: 26 Juun, 2019 0:07
GLOCK - G48
Oskab keegi midagi rääkida? Paberil tundub vägagi OK.
Postitatud: 26 Juun, 2019 1:48
Mida sa kuulda tahad?
Alguses olid single stack 9mm püstolid Glock 43 ja selle väiksem vend .380 kaliibris Glock 42. Viimane oli väikseim Glock üldse.
Mõlemad püstolid mahutasid ühes reas 6 padrunit ja käepide on nii lühikene, et täismehel ei ole väikest sõrme kuhugi panna.
Päästikumehhanism on 4. ja 5 gen vahepealne ning detailid ei ühildu suuremate püstolitega.
Selle aasta alguses tuli välja Glock 43X, mis on sisuliselt pikendatud käepideme ja suurendatud salvemahuga edasiarendus Glock 43-st. Pikkuselt sama, mis 43, kõrguselt aga sarnane Glock 19-ga, olles siiski viimasest oluliselt õhem.
Kahjuks on Glock 43 ja 43X raamid nii erinevad, et salved ei ole omavahel ühilduvad, seega vanema püstoli omanikud ei saa suuremaid salvesid kasutada.
Glock 48 on jällegi pikendatud kelgu ja rauaga Glock 43X.
Raamid ja salved on nii 43X kui 48-l samad ning mõlema püstoli eripäraks on veel hõbedane kelk.
Pikkuselt-kõrguselt on Glock 48 sama, mis Glock 19, kuid püstol on tänu üherealisele salvele oluliselt õhem.
Glock 42 - raud 83mm, üldpikkus 151mm, kõrgus 105mm, laius 25/21mm(*), üherealine salv 6 padrunit
Glock 43 - raud 87mm, üldpikkus 159mm, kõrgus 108mm, laius 27/22mm, üherealine salv 6 padrunit
Glock 43X - raud 87mm, üldpikkus 165mm, kõrgus 128mm, laius 28/22mm, üherealine salv 10 padrunit
Glock 48 - raud 108mm, üldpikkus 185mm, kõrgus 128mm, laius 28/22mm, üherealine salv 10 padrunit
Glock 19 - raud 102mm, üldpikkus 185mm, kõrgus 128mm, laius 34/26mm, kaherealine salv 15/17 padrunit
(*) üldlaius / kelgu laius
Käes hoidnud olen mõlemat, nii Glock 43X kui 48, kuid reaalselt lasknud ma nendest ei ole. Mõlemad istusid kätte hästi ja tundusid mugavamad, kui lühikese käepidemega 42/43. Samas suuremad mõõtmed teevad varjatud kandmise veidi tülikamaks.
Välismaiste hinnangute järgi lasevad täpselt ja hästi.
Omanud juba (P10C) aastakese, katsunud/lasknud G17 ja G19 & teisigi, eks ole maitse asi, kuid ütlemata hea püstol otse karbist. Esile tookski võib olla päästikut ja päästiku reset'i, pluss relva üldine ergonoomika. Tõrkeid, probleeme pole esinenud, maru täpne ka.